**Қўшработ туман ҳокими Х.Оқбутаевнинг Ўзбекистон Республикаси Қуролли Кучлари ташкил этилганининг 27 йиллиги  ва** **Ватан ҳимоячилари кунига бағишланган**

**ТАБРИК СЎЗИ**

**Ҳурматли офицер ва сержантлар, Қуролли Кучларимиз вакиллари!**

**Қадрли меҳмонлар!**

Бугун барчамиз юртимиз ҳаётидаги муҳим ва буюк тарихий сана – 14 январь - Ватан ҳимоячилари куни ва Ўзбекистон Республикаси Қуролли Кучлари ташкил этилганининг 27 йиллигини нишонлаб турибмиз.

Шу муносабат билан барчангизни ушбу улуғ айём билан чин қалбимдан табриклайман.

Бугунги тинч ва осуда ҳаётимиз, осмонимиз мусаффолиги, фаровон ҳаётимиз ва юртимиз ободлигида сизларнинг ҳиссаларингиз бениҳоя катта эканлиги барчамизга бирдек аён.

Айтиш жоизки, ўтган 27 йил давомида мамлакатимиз Қуролли Кучлари мустаҳкам ташкилий-ҳуқуқий асосга эга бўлди, давлатимизнинг ҳарбий-сиёсий масалалар бўйича қатъий позициясини ифода этадиган янги Мудофаа доктринаси ишлаб чиқилди, ихчам, яхши таъминланган ва юксак жанговар руҳга эга бўлган миллий армиямиз барпо этилди.

Шунингдек, мамлакатимиз мудофаа қудратини ҳар томонлама ошириш, етук ва малакали ҳарбий кадрларни тайёрлаш, Ватан ҳимоячилари, уларнинг оилалари учун муносиб ҳаёт шароитларини яратиш давлатимизнинг доимий диққат марказида бўлиб келмоқда.

Сўнгги йилларда мамлакатимиз Президенти, Қуролли Кучлар Олий Бош Қўмондони Ш.Мирзиёев раҳбарлигида соҳада амалга оширилган ислоҳотлар натижасида Ўзбекистон армияси ўз ривожланишининг мутлақо янги босқичига кўтарилди, десам айни ҳақиқатни айтган бўламан.

Хусусан, Мудофаа вазирлиги қўшинлари тарихда биринчи марта ўқув сигнали бўйича юқори жанговар шайликка келтирилди, 2018 йилда Ўзбекистон дунёнинг энг кучли армиялари орасида 39 ўринни, Мустақил Давлатлар Ҳамдўстлиги ҳудудида Россия ва Украинадан кейин учинчи ўринни, Марказий Осиёда эса етакчи ўринни эгаллади.

Албатта, бу каби ютуқларга яна кўплаб мисолларни келтириш мумкин.

**Қадрли ҳарбийлар!**

Сизларни яна бир бор Ватан ҳимоячилари куни билан табриклайман, сизларга мустаҳкам соғлиқ, оилаларингизга бахт-у саодат, масъулиятли ва, ўз навбатида, шарафли вазифангизни бажаришда куч-ғайрат ва зафарлар тилайман.

**2018 йил 14 январь**